सीएम खट्टर बोले-डेपुटेशन वालों का भी रखो ख्याल
एजुकेशनडिपार्टमेंट में डेपुटेशन पर जमे हरियाणा के टीचर्स के हक में अब सीएम मनोहर लाल खट्टर ने आवाज उठाई है। चंडीगढ़ के स्कूलों में हरियाणा से डेपुटेशन पर आए टीचर्स ने सीएम मनोहर लाल खट्टर से मिलकर प्रशासन की शिकायत की थी। खट्टर ने एडमिनिस्ट्रेटर को डेपुटेशनिस्ट की दिक्कतों को दूर करने को कहा है। डेपुटेशनिस्ट की शिकायत है कि प्रशासन उनके साथ भेदभाव कर रहा है। शहर के स्कूलों में काम कर रहे हरियाणा के टीचर्स को वापस भेजने के प्रयास किए जा रहे है। यही नहीं प्रमोशन और अवाॅर्ड से भी उन्हें वंचित रखा जा रहा है। डेपुटेशन पर आए टीचर्स ने सीएम खट्टर से कहा था कि चंडीगढ़ री-आॅर्गेनाइजेशन एक्ट के तहत चंडीगढ़ में 20 परसेंट पोस्ट पंजाब और हरियाणा के लिए हैं। इन 20 परसेंट पदों पर पंजाब और हरियाणा का 60 और 40 के हिसाब से हिस्सा है। चंडीगढ़ आने पर उन्हें कोई डेपुटेशन भत्ता नहीं मिल रहा। वहीं लंबे समय से डेपुटेशन पर जमे टीचर्स को वापस भेजने का मामला होम मिनिस्ट्री तक पहुंचा हुआ है। यूटी कैडर एजुकेशनल इम्प्लाॅइज यूनियन ने होम मिनिस्ट्री से प्रशासन को सालों से डेपुटेशन पर बैठे टीचर्स को वापस भेजने का निर्देश देने को कहा था।
क्या है नियम
नियमोंके अनुसार डेपुटेशन पर जमे किसी टीचर की यदि प्रमोशन होती है तो उसे अपने पेरेंट स्टेट में वापस लौटना होता है। यही नहीं प्रमोशन के बाद उसे 5 साल अपने पेरेंट स्टेट में लगाना जरूरी है।
यूटी कैडर एजुकेशनल इम्प्लाॅइज यूनियन के प्रेसिडेंट स्वर्ण सिंह कंबोज ने होम मिनिस्ट्री को भेजे अपने लैटर में कहा है कि पंजाब सिविल सर्विस रूल्स के तहत डेपुटेशन पर आने से पहले टीचर्स को अपने पेरेंट स्टेट में पांच साल लगाना जरूरी है, लेकिन चंडीगढ़ एजुकेशन डिपार्टमेंट में दर्जनों ऐसे टीचर्स हैं, जो अपनी पेरेंट स्टेट में जाॅइनिंग के तत्काल बाद डेपुटेशन पर चंडीगढ़ गए। यहां तक कि कई टीचर्स ने अपना प्रोबेशन पीरियड भी अभी तक पूरा नहीं किया।
एडमिनिस्ट्रेटर से मांगों पर गौर करने को कहा
hin_Deva hin_Deva hin_Deva hin_Deva hin_Deva hin_Deva